Пушкин и тхыгъэеджэ

Налшык дэт Лъэпкъ музейм иджыблагъэ щекIуэкIащ «Пушкин и тхыгъэеджэ» Iуэху дахэр. Ар егъэщIылIауэ щытащ Пушкин теухуауэ а музейм къыщызэрагъэпэща гъэлъэгъуэныгъэм.
 «Пушкин и тхыгъэеджэм» хэтащ «Свеча» литературэ клубым щыщ ныбжьыщIэхэмрэ «ДыгъафIэ къалэм» щеджэхэмрэ.
 Музей бжэIупэм щызэхуэсат тхакIуэм и IэдакъэщIэкIхэр фIыуэ зылъагъу къалэдэсхэр. Абдеж кърихьэлIа дэтхэнэми Пушкин и усэхэм щыщ къеджэну Iэмал иратащ. Урыс усыгъэм и классикыр урысыбзэкIэ, адыгэбзэкIэ, балъкъэрыбзэкIэ «къагъэпсэлъащ» а махуэм.
 Абы иужькIэ къызэхуэсахэр еплъащ Пушкин Александр и гъащIэмрэ лъэжьыгъэмрэ теухуа гъэлъэгъуэныгъэм, .сурэтыщI цIэрыIуэхэу – Устинов Евгений, Платовэ Анастасие – Виринее, Байрос Марфэ сымэ ящIахэм щыщу зэхуахьэсащ.
 Мы гъэлъэгъуэныгъэм утыку къыщрахьахэр «Пушкин и унэу Кавказым щыIэ» музеймрэ абы и къудамэу Москва дэтымрэ къызэрырашар. Мы Iуэхур къызэрагъэпэщымынкIэ хуабжьу щIэгъэкъуэн хъуащ «Птицы счастья» жылагъуэ зэгухьэныгъэм хэтхэр.


Щомахуэ Залинэ.
